АҞӘА, жьҭаара 21 – Sputnik, Бадраҟ Аҩӡба. Аџьынџьтәылатә еибашьра Ду аан иҭахаз ҩыџьа аԥырҩцәа анышә иахьамадоу аҭыԥ аҿы аиҭашьақәыргыларатә усурақәа мҩаԥысуеит, абри атәы иҳәеит Sputnik аинтервиу азҭаз Владислав Арӡынба ихьӡ зху Ахьӡ-аԥша амузеи адиректор лхаҭыԥуаҩ Николаи Медвенски.
"Ишыжәдыруа еиԥш, 1942 шықәса рзы Аԥсны ажәҩанҵакыраҿ аҳауаҿ аибашьра ӷәӷәақәамҩаԥысуан. Анемеццәа хықәкны ирыман Аԥсны иахьаҵанакуа анхарҭаҭыԥқәа абомбақәа рылажьра. Аиҳаракгьы хықәкыс ирымаз Аҟәеи аҟәатәи амшынбаӷәазеи ракәын", - еиҭеиҳәоит Медвенски.
Аҟәеи акәша-мыкәшеи рыхьчон Сухум 863-тәи ажәыларатә авиациатә полк аруаа. Абри аамҭазы ара иҭахеит 11-ҩык аԥрыҩцәа.
"Аџьынџьтәылатә еибашьра Ду аан иҭахаз ҩыџьа аԥырҩцәа анышә иахьамадоу аҭыԥ (Надежда Курченко лыхьӡ зху апарк– аред.) 2013 шықәса рзы иаҳирбеит Аҟәа инхоз Лаша Шамба", - иҳәоит Николаи Медвенски.
Анышәынҭрақәа рҭагылазаашьа збаз амузеи аусзуҩцәеи Аԥсны иҟоу Амшынеиқәатә аказақцәа рыри ирыӡбеит ари аҭыԥ дрыцқьарц.
Аиҭарҿыцратә усурақәа ирылаган 2019 шықәса цәыббрамзазы иҳәеит Николаи Медвенски.
Николаи Медвенски ишиҳәаз ала ара ижу рыхьӡ еилкаам, уи аилкааразы азыҳәа шьҭуп Гатчина иҟо аҳәынҭқарратә арратә архив ахь.
Иара иажәақәа рыла архивтә дыррақәа инарықәыршәаны Аԥсны джуп аҽа ԥырҩыкгьы, аџьармыкьа хада ааигәа, аԥхьаҟазы иазыԥхьагәаҭоуп иаргьы апарк аҿы анышә иамадара.
Иара убас шәаԥхьар ҟалоит:
"Алакәымҳара ашкол аҟны аусурақәа мҩаԥгатәны иҟоуижьҭеи акыр шықәса ҵуеит. Иҳәынҭқарратәым аиҿкаара ацхыраарала ахыб ԥсахуп, аиҭашьақәыргыларатә усурақәа мҩаԥысуеит ахыбра аҩныҵҟагьы. Быжь-километрак инацны амҩа аҟаҵара азгәаҭоуп Аберқыҭеи Алакәымҳареи рыбжьара, машьынала амҩасра уадаҩуп", - иҳәеит Емырхәба.
Шәазыӡырҩа аудио. Иаҳа инеиҵыху анҵамҭа шәаҳар шәылшоит арадио Sputnik аефир аҟны.
Иара убас шәаԥхьар ҟалоит:
АҞӘА, абҵара 23- Sputnik. Гәдоуҭатәи араионтә хәышәтәырҭа хадаҿы аԥсҭбарақәа ҩба ҟалеит абҵара 22 рзы, ҳәа аанацҳауеит Аԥсны ауааԥсыра COVID-19 рацәыхьчаразы аоперативтә штаб.
Иԥсҭазаара далҵит 64 шықәса ирҭагылаз ахаҵа. Иара ахәышәтәырҭа дҭашәеит абҵара 5 рзы акоронавирус ицәа иаланы. Изымҩаԥыргоз атерапиа иахьмырԥшкәа, апациент иԥсҭазаара далҵит игәеисра аԥсыҽхара иахҟьаны.
Аҟәа асасааирҭа "Аиҭар" ашҭаҿы иаадыртыз амобилтә госпиталь аҟны лыԥсҭазаара далҵит 1940 шықәсазы ииз апациент. Иақәнагаз атерапиа шылзмҩаԥыргозгьы, лыдунеи лыԥсахит лгәеисра аԥсыҽхара иахҟьаны.
Абыржәтәи аамҭазы Гәдоуҭатәи араионтә хәышәтәырҭа хадаҿы ишьҭоуп 72-ҩык ауааԥсыра, урҭ рахьтә 58-ҩык акоронавирус адиагноз рзышьақәырӷәӷәоуп, рҭагылазаашьа бааԥсуп 19-ҩык, ибжьаратәуп - 20-ҩык.
Аҟәатәи аинфекциатә хәышәтәырҭаҿы ирхәышәтәуеит 30-ҩык апациентцәа, хҩык рҭагылазаашьа уадаҩуп.
Амобилтә госпиталь аҟны ишьҭоуп акоронавирус зыдбалоу 31-ҩык апациентцәа. 27-ҩык рҭагылазаашьа бжьаратәуп ҳәа иԥхьаӡоуп, ԥшьҩык рҭагылазаашьа бааԥсуп.
Аепидемиа иалагеижьҭеи Аԥсны акоронавирус зцәа иаланы иаадырԥшыз ауаа рхыԥхьаӡара 5374-ҩык ыҟоуп. Урҭ рахьтә ргәы бзиахеит 3623-ҩык, рыԥсҭазаара иалҵит 70-ҩык.
Акоронавирус иазку ажәабжьқәа зегьы шәрыԥхьар ҟалоит абра>>